INTUCH เผยกำไรไตรมาส 2/62 ลดลง 11% มาที่ 2.94 พันลบ. พ่วงปันผล 1.35 บ./หุ้น XD 19 ส.ค.นี้
INTUCH เผยกำไรไตรมาส 2/62 ลดลง 11% มาที่ 2.94 พันลบ. จากปีก่อนกำไร 3.3 พันลบ. ขณะที่งวด 6 เดือน กำไรลดลง 15.76% มาที่ 5.84 พันลบ. จากปีก่อนกำไร 6.94 พันลบ. พ่วงปันผล 1.35 บ./หุ้น XD 19 ส.ค.นี้
7 ส.ค. 2562

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย. 2562 ดังนี้

โดยผลการดำเนินงานในไตรมาสดังกล่าว มีผลกำไรลดลง เนื่องจากกำไรจากการดำเนินงานลดลง 10% โดยสาเหตุหลักมาจากการรับรู้กำไรจากเอไอเอสลดลงที่ 7% มาอยู่ที่ 6,084 ล้านบาท และการรับรู้ผลขาดทุนจากไทยคมที่ 69 ล้านบาท จากที่รับรู้ผลกำไรเมื่อช่วงเดียวกันของปีก่อน
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562 อัตราจ่ายเป็นเงินสด (บาทต่อหุ้น) 1.35 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 19 ส.ค. 2562 และกำหนดจ่ายเงินปันผลในวันที่ 4 ก.ย. 2562